Cubana de Aviación

miniatura|250px|Cubana de Aviación
**Cubana de Aviación, S.A.**, coñecida como *Cubana*, é a aeroliña oficial de Cuba. A súa base de operacións está no Aeroporto Internacional José Martí, na Habana. Creouse en 1929 e opera a distintos destinos entre América, Europa e Asia.

## Historia 
Coñecida popularmente como Cubana, fundouse o 8 de outubro de 1929, cando en América só existían 8 aeroliñas e no resto do mundo 21 e tamén fundadora da IATA. Comezou como **Compañía Cubana Nacional de Aviación Curtiss** amosando a súa asociación co fabricante de avións Curtiss. Iniciou os seus primeiros voos nacionais en 1930. En 1932 comprouna Pan Am, deixando fóra a palabra Curtiss. En 1944 cambiouse novamente o nome, esta vez a **Compañía Cubana de Aviación**. Xa polo ano 1945 a maioría das accións son mercadas por investidores cubanos, quedando así Pan Am só co 42%. O primeiro voo internacional realizouse en 1946 a Miami, usando avións DC-3. En xuño de 1948 iniciou os seus voos transatlánticos coa ruta A Habana-Madrid. En 1954 a compañía pasou a ser enteiramente de propiedade cubana. En 1959, coa chegada da Revolución, nacionalizouse e cambiouse o seu nome a **Empresa Consolidada Cubana de Aviación**. A propiedade pertence á Corporación de Aviación Civil de Cuba, S.A. (C.A.C.S.A) que depende do Instituto de Aeronáutica Civil de Cuba.

Actualmente Cubana de Aviación é a aeroliña de bandeira en Cuba, adicada ao transporte de pasaxeiros, carga, correo e voos chárter. Conta con 32 sucursais no exterior e 13 oficinas en Cuba. A compañía tamén conta cun servizo de voos privados.

A principios de 2008 a Unión Europea publicou unha lista negra de compañías aéreas e aeronaves que terían prohibido operar en calquera dos seus países membros, así como sobrevoar o seu espazo aéreo. Debido á súa maior siniestralidade, comparada con outras compañías aéreas, Cubana de Aviación ía ser incluída en dita lista, porén finalmente non foi incluída ao alcanzarse un acordo que obrigaba a Cubana de Aviación a modificar os seus procedementos de mantemento e operación coa fin de mellorar a súa seguridade.

## Destinos 
[miniatura|250px|[Il-96 no Aeroporto Internacional José Martí da Habana]]
### Destinos nacionais 
### Destinos internacionais 
#### Europa 
* 20px|border **España**
** Madrid / Aeroporto de Madrid-Barajas
* 20px|border **Francia**
** París / Aeroporto de París-Orly
* 20px|border **Italia**
** Roma / Aeroporto de Roma-Fiumicino
* 20px|border **Reino Unido**
** Londres / Aeroporto de Londres-Gatwick
* 20px|border **Rusia**
** Moscova / Aeroporto Internacional Sheremetyevo
[miniatura|250px|[Tupolev Tu-204 no Aeroporto Internacional El Dorado de Bogotá, Colombia]]

#### Norte e Centroamérica 
* 20px|border **Canadá**
** Montreal 
** Toronto 
* 20px|border **Costa Rica**
** San José de Costa Rica 
* 20px|border **México**
** Cidade de México 
** Cancún 
* 20px|border **Panamá**
** Cidade de Panamá
miniatura|250px|Cabina da clase económica dun IL-93 da compañía

#### O Caribe 
* 20px|border **Bahamas**
** Nassau
* 20px|border **Xamaica**
** Kingston
** Montego Bay 
* 20px|border **República Dominicana**
** Santo Domingo

#### América do Sur 
* 20px|border **Chile**
** Santiago de Chile / Aeroporto Internacional Comodoro Arturo Merino Benítez
* 20px|border **Colombia**
** Bogotá / Aeroporto Internacional El Dorado
* 20px|border **Venezuela**
** Caracas / Aeroporto Internacional de Maiquetia
* 20px|border **Arxentina**
** Buenos Aires / Aeroporto Internacional Ministro Pistarini

#### Próximas rutas 
Agárdase que en 2010 Cubana de Aviación comece a voar cara a Luanda (Angola) e á Paz (Bolivia).

Tamén entra nos plans da compañía retomar os voos a Lima (Perú) dependendo do éxito da operación de TACA na ruta Lima-A Habana-Lima. Do mesmo xeito, a finais de 2010 establecerase a ruta Camagüey-Madrid.

## Frota 
miniatura|250px|Avión de Cubana de Aviación en pleno voo
A frota de Cubana de Aviación está composta por:

* (2) Airbus A320 (Arrendados por Taca)
* (2) Boeing 737 
* (1) Boeing 767 
* (4) Il-96
* (2) Il-62 'Classic' (Retirados a principios de 2009)
* (2) Tupolev Tu-204 (Dous de Cubana Cargo e dous de pasaxeiros)
* (1) ATR-42 
* (2) Antonov An-24-RV
* (3) Yakovlev Yak-42-RV

## Compañías asociadas 
Ademais de Cubana de Aviación, existen outras pequenas aeroliñas nacionais funcionando actualmente en Cuba:

* Cubana Cargo (pertence a Cubana de Aviación)
* AeroCaribbean (realiza voos internacionais polo Caribe e voos privados)
* ENSA
* Aerogaviota
* Aerotaxi

## Notas 
## Véxase tamén 
### Ligazóns externas 
* Páxina oficial da compañía